Előterjesztés munkaanyaga

Délegyháza Község Önkormányzata Képviselő-testületének

2018. augusztus 28-i ülésére

**Rendkívüli önkormányzati támogatási kérelem benyújtása**

2018. március hóban a belügyminiszter és a nemzetgazdasági miniszter pályázatot hirdetett Magyarország 2018. évi központi költségvetéséről szóló 2017. évi C. törvény 3. melléklet I. 7. pont és a I. 10. pont szerint

**a megyei önkormányzatok rendkívüli támogatására és a települési önkormányzatok**

**rendkívüli önkormányzati támogatására.**

A települési önkormányzatok rendkívüli önkormányzati költségvetési támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál.

Önkormányzatunknak nagy összegű lejárt fizetési kötelezettsége keletkezett 2018. július 31-ig Dunavarsány és Térsége Önkormányzati Szennyvíztársulás (DTÖSZ) felé az alábbiak szerint:

**DTÖSZ**

2017. évről áthúzódó társulási hozzájárulás: 6 078 000 Ft

2018. évi társulási hozzájárulás: 2 633 800 Ft

Összes lejárt kötelezettség: **8 711 800 Ft**

*Határozati javaslat:*

*Délegyháza Község Önkormányzatának Képviselő-testülete rendkívüli önkormányzati támogatási kérelmet kíván benyújtani a Dunavarsány és Térsége Önkormányzati Szennyvíztársulás részére 8 711 800 Ft fennálló lejárt fizetési kötelezettség teljesítésére.*

*Határidő: 2018. augusztus 31.*

*Felelős: polgármester, jegyző*

*Összeállította: Válóczi Judit*

*Előterjesztéssé nyilvánítva: 2018. augusztus 28.*